**ELŐTERJESZTÉS**

**A Gazdasági és Városstratégiai Bizottság 2017. szeptember 11-i ülésére**

**Javaslat a Szombathelyi Távhőszolgáltató Kft. 2017. évi üzleti tervének módosítására**

Tájékoztatom a Tisztelt Bizottságot, hogy a Szombathelyi Távhőszolgáltató Kft. elkészítette a 2017. évi üzleti tervének módosítását.

A társaság 2017. évi üzleti tervét a Taggyűlés az 1/2017.(04.05.) sz. határozatával fogadta el.

A 2017. évi Üzleti terv Marketing fejezete mindösszesen 14.800 eFt marketing költséget tervezett 2017. évre. (Az összeg nem foglalta magában az esetleges járulékfizetési kötelezettségeket.) A terv nem tartalmazta Szombathely Megyei Jogú Város Önkormányzat, ill. az E-on Energiatermelő Kft. oldaláról jelentkezett szponzorációs díjakat.

Szombathely Megyei Jogú Város Önkormányzata részéről 5.000 eFt. ill. az E-on Energiatermelő Kft. oldaláról 1.666 eFt keretösszeg igény érkezett pozitív céges arculati megjelenést, szponzorációt támogató szerződések megkötésére. Mindezek alapján a tervezett 14.800 eFt. marketing költségterv megtartása mellett, 6.666 e Ft összeg kerül átcsoportosításra szponzorációs szerződésekre. A keretösszeg felhasználásáról az igények felmerülésekor a Szponzorációs Szabályzat szerinti szponzorációs bizottság dönt.

Fentiek alapján szükséges a Szombathelyi Távhőszolgáltató Kft. 2017. évi üzleti tervének módosítása.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (3) bekezdés a) pontja alapján a szakmailag illetékes önkormányzati bizottságok véleményezésével a gazdasági ügyeket ellátó bizottság dönt az üzleti tervek elfogadásáról.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2017. szeptember 7.

 **/: Dr. Puskás Tivadar :/**

**Határozati javaslat**

**…./2017. (IX. 11.) GVB. számú határozat**

A Gazdasági és Városstratégiai Bizottság a Szombathelyi Távhőszolgáltató Kft. 2017. évi Üzleti tervének módosítását az előterjesztés szerinti tartalommal a Szombathelyi Távhőszolgáltató Kft. taggyűlése számára elfogadásra javasolja.

A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésen a fenti döntést képviselje.

**Felelős:** Lendvai Ferenc, a Gazdasági és Városstratégiai Bizottság elnöke

 (végrehajtásért: Kovács Márta, a társaság ügyvezetője

 Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő:** a társaság taggyűlése